|  |
| --- |
| Slemdal skole  Driftsstyret |

**Protokoll 07.03.23**

Tilstede:

|  |
| --- |
|  |
| Foresatte:   * DS-leder - Hilde Horgen Thorstad (31.12.23) * Siri Sinding (31.12.23) |
| Eksterne:   * Johan Cappelen (31.12.23) * Finn-Yngve Engnæs (31.12.23) * Forfall: ~~Kirsten Rytter (31.12.23)~~ * Live Bressendorf Lindseth (31.12.23) |
| Ansatte:   * Christine Midthjell (31.12.23) * Merete Vestbøstad Moss-Iversen - vara (31.12.23) |
| Driftsstyrets saksforbereder og referenter:   * Vegard T Kjesbu - rektor * Grete Berset – ass. rektor * Renate Jahr Nestegaard – adm.leder |

Møtegruppe: Driftsstyret

Møtested: Slemdal skole, det gule huset, 3.etasje

Møtetid: Tirsdag 07.03. 2023, kl. 1630-1800

Meld eventuelt forfall til skolen, som da vil kalle inn varamedlem

**Sakskart**

**Sak 09/23 Godkjenning av innkalling og saksliste (Vedtakssak)**

**Vedtak:** Innkalling og saksliste ble godkjent med bemerkning.

Både driftsstyremedlem og vara for Ap har trukket seg. Live Bressendorf Lindseth er nytt innstilt medlem fra Ap, oppnevning skal vedtas i kommende BU. Skolen sender oppnevningsbrev når oppnevningen er vedtatt i BU. Det ble gjennomført avstemning på om nytt medlem var stemmeberettiget i møtet uten formelt å være oppnevnt, og flertallet stemte for. En H-representant påpekte at det formelt burde vedtas i BU før driftsstyremedlemmer er stemmeberettiget.

**Sak 10/23 Godkjenning av protokoll 17.01.2023 (Vedtakssak)**

**Vedtak:** Protokollen fra møtet 17.01.23 ble godkjent.

**Sak 11/23 Rektor orienterer (Orienteringssak)**

* Status ledergruppen og stab –tilsettinger. Ny driftsleder og ny undervisningsinspektør er tilsatt. Begge begynner 01.06.23.

**Sak 12/23 Informasjon fra FAU (Orienteringssak)**

Leirskolen i vinter: Hva lærte skolen av sykdomsutbruddet på leirskolen? Hva skjedde? FAU ønsker en klar formening fra skolen om hva som skjedde, og er usikre på om skolens rutiner er gode nok. Foresatte opplever at de har fått livlige versjoner fra elevene, og at informasjonen fra skolen kunne vært bedre. Skolen vurderer at saken ble håndtert på en god måte. Skolen synes vurderingen leirskolen gjorde med at syke personer ikke skulle isoleres, er et læringspunkt. Neste gang noe lignende skulle skje, bør skolen ta styringen bedre og beordre isolering.

Læringsbrett: Diskusjoner rundt læringsbrettgruppens mandat har vært oppe i FAU. Rektor klargjorde på forrige FAU-møte.

Hvordan skolen får budsjettet til å gå opp, når ikke andre skoler i vest får det til. Rektor skal på FAU-møte den 07.03 redegjøre for dette.

**Sak 13/23 Status budsjett for Slemdal skole for 2023 (Orienteringssak)**

Gjennomføringen av nedbemanning for å nå riktig bemanning sett opp mot budsjett fra august 2023, er godt på vei. Faktisk status for skolens økonomi kommer med kvartalsrapporten på neste DS-møte.

**Vedtak:** DS tar saken til orientering.

**Sak 14/23 Strategisk plan 2023 – aktivitetsplaner (Orienteringssak)**

Aktivitetsplanene til de risikoreduserende tiltakene er klare og vil bli fulgt opp av skolens ledelse.

**Vedtak:** DS tar saken til orientering.

**Sak 15/23 Årsregnskapsrapport inkludert fullstendighetserklæring (Vedtakssak)**

Årsregnskapene for Skole og AKS ble fremlagt. De viser et lite merforbruk for skolen, og et større mindreforbruk for AKS. Fullstendighetserklæringer for begge koststeder ble også lagt frem.

**Vedtak:** DS vedtar årsregnskapene for Slemdal skole og AKS. DS tar rektors fullstendighetserklæring til orientering.

**Sak 16/23 Elevundersøkelsen (Orienteringssak)**

Elevundersøkelsen viser at elevene på Slemdal skole også i år har et meget godt skolemiljø, og betydelig bedre enn for snittet i Oslo.

**Vedtak:** DS tar saken til orientering

**Eventuelt**

Det var ingen saker til eventuelt.

**Neste møte er tirsdag 24.05.23**

Med vennlig hilsen  
**Vegard T Kjesbu**  
rektor  
  
**Utdanningsetaten**  
Slemdal skole  
  
  
